Ինստագրամն աստիճանաբար դառնում է սոցցանց համար երկու կամ երեք: Ինստագրամի հիմնական օգտատերերը երիտասարդներն են: Այս ամենն էլ հաշվի առնելով՝ չէր խանգարի ավելի լավ ծանոթ լինել այդ սոցցանցի կարգավորումներին: Մեդիա փորձագետ Սամվել Մարտիրոսյանը կես կատակ կես լուրջ նկատում է՝ Ինստագրամի կարգավորումները, երեւի, տարօրինակ մարդ է ստեղծել, այնտեղ ամեն ինչ լցված է իրար գլխի: «էլ ընկեր հրավիրելը, էլ գաղտնաբառ փոխելը, ամեն ինչ լցրել են իրար գլխի»,-ասում է մեդիա փորձագետը: